Lazdijai
Lazdijai – miestas pietų Lietuvoje, Alytaus apskrityje, 52 km į pietvakarius nuo Alytaus, 7 km nuo sienos su Lenkija. Lazdijų rajono savivaldybės ir apylinkių seniūnijos centras, Lazdijų miesto seniūnija. Stovi Lazdijų Šv. Onos bažnyčia (pastatyta 1895 m.), Lazdijų sentikių cerkvė, Lietuvos nepriklausomybės dvidešimtmečio paminklas, veikia Lazdijų viešoji biblioteka, paštas (LT-67001). Miesto gimtadienis – gegužės 17 d.